DCON เผยกำไร Q2/60 ลดลง 32.76% หลังรายได้ธุรกิจวัสดุก่อสร้าง-อสังหาฯลดลง
DCON เผยกำไร Q2/60 ลดลง 32.76% มาที่ 27.82 ลบ. จากปีก่อนมีกำไร 41.37 ลบ. หลังรายได้ธุรกิจวัสดุก่อสร้าง-อสังหาฯลดลง ขณะที่งวด 6 เดือนแรกกำไรเพิ่มขึ้น 83.59% มาที่ 167.41 ลบ. จากปีก่อนมีกำไร 91.19 ลบ.
11 ส.ค. 2560

บริษัท ดีคอนโปรดักส์ จำกัด (มหาชน) หรือ DCON รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในไตรมาส 2/2560 บริษัทฯและบริษัทย่อย มีรายได้รวมทั้งสิ้น 223.66 ล้านบาท ลดลงจากไตรมาส 2 ปี 2559 เป็นจำนวนเงิน 52.14 ล้านบาทหรือเท่ากับร้อยละ 19 รายได้ที่ลดลงนั้นเป็นการลดลงจากส่วนงานธุรกิจวัสดุก่อสร้าง 41.46 ล้านบาท และส่วนงานอสังหาริมทรัพย์ลดลง 10.68 ล้านบาท
ขณะที่ ในไตรมาสที่ 2 ปี 2560 ราคาขายโดยเฉลี่ยของส่วนงานธุรกิจวัสดุก่อสร้างจะลดลงประมาณร้อยละ 3 และปริมาณการขายลดลงร้อยละ 16 ประกอบกับต้นทุนวัตถุดิบมีราคาสูงขึ้น จึงทำให้ต้นทุนสูงขึ้น ส่งผลให้กำไรขั้นต้นของส่วนงานวัสดุก่อสร้างลดลงจากร้อยละ 37.80 ในไตรมาสที่ 2 ปี 2560 เหลือ ร้อยละ 33.42 ในไตรมาสนี้ ทำให้บริษัทและบริษัทย่อย มีกำไรขั้นต้นลดลงเป็นจำนวนเงิน 24.65 ล้านบาท และส่วนงานอสังหาริมทรัพย์มีกำไรขั้นต้นลดลง 1.68 ล้านบาท